केंद्रीय मंत्री विजय गोयल ने मीना सीमला को लिया गोद
भास्कर न्यूज | मेहंदीपुर बालाजी
सांसदआदर्श ग्राम योजना के तहत केंद्रीय खेल राज्य मंत्री विजय गोयल ने मीना सीमला ग्राम पंचायत को गोद लिया गया। इसे लेकर सोमवार को ओमप्रकाश सेवा सदन धर्मशाला में विभागीय कर्मचारियों, प्रशासनिक अधिकारियों की बैठक हुई।
बीडीओ विनय मित्र ने बताया कि केंद्रीय मंत्री द्वारा मीना सीमला ग्राम पंचायत को सांसद आदर्श ग्राम पंचायत योजना के तहत गोद लिया गया है। मंत्री के निर्देशानुसार ग्राम पंचायत मीना सीमला में योजना के तहत विकास और मूलभूत सुविधाओं सहित शिक्षा व्यवस्था और स्वच्छता पर विशेष ध्यान दिया जाएगा। बैठक में योजना के अनुसार एक गांव को आदर्श गांव कैसे बनाएं और ग्राम पंचायत में सांप्रदायिक सदभाव और सामाजिक समरसता कैसे रहे, इस बारे में विशेष रूप से चर्चा की गई। बैठक में बीडीओ ने सभी विभागों के अधिकारियों को क्षेत्र का आंकलन करते हुए आदर्श गांव के विकास का प्रारूप तैयार करने पर जोर दिया। इस अवसर पर सिंचाई विभाग से संतोष, पीडब्लूडी से फूलसिंह, कृषि विभाग से अशोक और देवा मीणा, मीना सीमला सरपंच प्रतिनिधि विजेंद्र मीना और उदयपुरा से प्रहलाद सिंह दोनों गांवों के राजस्व पटवारी मौजूद रहे।
बालाजी के किए दर्शन
केंद्रीयसामाजिक न्याय अधिकारिता मंत्री विजय सांपला ने मेहंदीपुर बालाजी मंदिर पहुंचकर बालाजी महाराज के दर्शन किए। दर्शनों के दौरान बालाजी महाराज की छप्पन भोग की झांकी को देखकर मंत्री अभिभूत हो गए। बालाजी दर्शनों के बाद भैरव जी और प्रेतराज सरकार के दर्शन कर आशीर्वाद लिया। इससे पूर्व मंदिर के कर्मचारियों ने केंद्रीय मंत्री का स्वागत किया। मंदिर कर्मचारियों ने सिद्धपीठ के सदगुरू महंत किशोरपुरी महाराज के द्वारा मंदिर ट्रस्ट की गतिविधियों की जानकारी दी। मंत्री ने जनहित योजनाओं के लिए महंत महाराज को साधुवाद दिया। ट्रस्ट के मोहन लाल तिवाड़ी, सुरेंद्र जैमन ने केंद्रीय मंत्री को बालाजी महाराज की प्रसादी भेंट की।
मेहंदीपुर बालाजी .केंद्रीय मंत्रीवको प्रसादी भेंट करते मंदिर कर्मचारी
मेहंदीपुर बालाजी. विकासको लेकर आयोजित बैठक में मौजूद अधिकारी।
hin_Deva mai_Deva hin_Deva hin_Deva hin_Deva hin_Deva awa_Deva bho_Deva